મહારાષ્ટ્રની સમાજવાદી પાર્ટીના વિધાયક અબુ આઝમીએ પણ આ ઘટના અંગે કંઇક આવું જ નિવેદન આપ્યું છે. તેમણે કહ્યું હતું કે, 'જો કોઇ છોકરી પોતાના પતિ કે ભાઇ વગર એકલી મોડી રાતે ક્લબમાં નવા વર્ષની ઉજવણી કરવા જતી હોય તો એ યોગ્ય કઇ રીતે કહી શકાય? આવી પરિસ્થિતિમાં તેની સુરક્ષા જોખમમાં મુકાવાની જ. કોઇ અજાણ્યા પુરૂષ સાથે નવા વર્ષની ઉજવણી કરવી યોગ્ય કહેવાય નહીં.' પીડિત યુવતીઓ સાથે સહાનુભૂતિ રાખવાની વાતને પણ તેમણે નકારી હતી, તેમણે કહ્યું હતું કે, આજના મોડર્ન જમાનામાં મહિલાઓ જેટલી નગ્ન દેખાય છે એને એટલી જ વધુ ફેશનેબલ માનવામાં આવે છે. મારી બહેન કે દિકરી મોડી રાતે એકલી કોઇ પરપુરૂષ સાથે પાર્ટી કરે તો શું એ યોગ્ય છે? જ્યાં પેટ્રોલ હશે ત્યાં આગ લાગવાની જ છે. મારી વાત સાચી છે અને ઘણા લોકો આ વાતથી નારાજ થશે, પરંતુ એનાથી મને કોઇ ફરક નથી પડતો.